section_heading: Karakteristike
paragraph_text: Značajka Mirage 2000 bila je nisko postavljeno delta krilo. Avion je imao i četiri "zračne kočnice", po dvije na svakom krilu. One su postavljene na vrhu krila (veoma slično kao i kod Mirage III). Pilotu je to omogućavalo zadržati kontrolu pri većim napadnim kutovima. Neutralna točka bila je postavljena ispred centra gravitacije zrakoplova dajući pilotu opuštenu stabilnost kako bi se povećala manavarska sposobnost. Prilikom kočenja zrakoplov primjenjuje ugljične kočnice. Kao i kod drugih lovaca, slijeće se na stražnje dvostruke kotače i služi se padobranom iz repa kao kočnicom (iznad ispušne cijevi aviona). Na prednjem dijelu zrakoplova, s desne strane ispred kokpita, nalazi se cijev za nadopunu goriva tijekom leta.